proxectonos/corpus_dominio_legal_administrativo_tmp huggingface dataset:
APROBACIÓN DOS CENTROS MUNICIPAIS MES DE XUÑO
ADMINISTRACIÓN LOCAL — Municipal — Ponteareas (Recadación, 17/08/2018)

Por Decreto de Alcaldía, de data 17 xuLLo aprobáronse as liquidacións de cotas aos usuarios correspondentes ao mes de XUÑO de 2018 para os seguintes servizos municipais: Escola infantil municipal; Residencia de maiores; Conservatorio municipal Reveriano Soutullo; Escola de musica municipal Vila do Corpus e Ludoteca municipal por un importe total de 37.913,83.- €. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos ingresos de dereito público indicados sera do 20 do mes da aprobacion ata O 19 do segundo mes posterior ou hábil posterior. Lugar de ingreso: para as débedas non domiciliadas, nas entidades bancarias colaboradoras (A Banca e Banco Popular), empregando o documento de ingreso (carta de pagamento) que se entregará a solicitude dó contribuínte no departamento de Rendas ou no propio Centro xestor. E mediante cargo en conta polos servizos económicos municipais para as domiciliacións autorizadas polo contribuínte. No caso de perda do devandito instrumento, o obrigado ao pagamento poderá obter un duplicado nas Oficinas do departamento de Rendas municipal. Os contribuíntes non domiciliados deberán solicitar o documento de ingreso na oficina indicada, e efectuar o pagamento debido, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. O Alcalde, asinado dixitalmente.
APROBACIÓN INICIAL, INCREMENTO DA XORNADA DA PRAZA DE ASESOR XURÍDICO DO 80 Ó 100%
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 02/02/2018)

O Pleno da Corporación en sesión ordinaria levada a cabo o día 16 de xaneiro de 2018, acordou aprobar inicialmente o incremento da praza 04 do Cadro de Funcionarios. Asesor Xurídico, do 80% ó 100% de xornada e aprobar inicialmente a redución da xornada da praza 3.01.09, categoría vixiante-conserxe, do 100% ó 24% e así destinar o resultante ó incremento da praza de Asesor, quedando as citadas prazas do seguinte xeito: Exponse ó público polo prazo de vinte (20) días, contados a partires do día seguinte ó da publicación deste anuncio no Boletín Oficial da Provincia, para os efectos de reclamacións, suxestións ou alegacións. No caso de non presentarse reclamacións contra o mesmo entenderase definitivamente aprobado. Documento asinado electrónicamente. O Alcalde Xosé Represas Giráldez
ESTRACTO COMPRENSIVO DOS ACORDOS ADOPTADOS POLO PLENO DO CONCELLO DE VIGO EN SESIÓN ORDINARIA Nº 10, DO DÍA 5 DE SETEMBRO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 26/09/2018)

Orde do día para a sesión ordinaria (agosto) que terá lugar o día 5 de setembro de 2018, ás nove horas, no salón de Plenos deste Concello. Ditames das comisións informativas: Sinatura dixital. Lidia Elizabeth Aroa Armijo Bustean
APROBACIÓN INICIAL EN SESIÓN PLENARIA DE DATA 22.02.2018, EXPEDIENTE DE MODIFICACIÓN PRESUPOSTARIA 8/18, POR CRÉDITO EXTRAORDINARIO 1/18
ADMINISTRACIÓN LOCAL — Municipal — Oia (Presupostos e cadros de persoal, 08/03/2018)

Aprobado inicialmente en sesión plenaria de data 22.02.2018, expediente de modificación presupostaria 8/18, por crédito extraordinario 1/18, exponse ao público en cumprimento do disposto no artigo 169 do T. R.2/2004 da Lei reguladora de Facendas Locais, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. De acordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. En Oia, a 23 de febreiro de 2018. Asinado dixitalmente á marxe. A alcaldesa Cristina Correa Pombal
NOTIFICACIÓN AOS INTERESADOS DESCOÑECIDOS, DENTRO DO EXPEDIENTE DE APROBACIÓN INCIAL DOS ESTATUTOS DA ASOCIACIÓN ADMINISTRATIVA DE COOPERACIÓN DA FASE I DO PROXECTO SECTORIAL SUPRAMUNICIPAL DO POLÍGONO INDUSTRIAL “A PASAXE”
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 10/05/2018)

De conformidade co disposto no artigo 44 da Lei 39/2015, do 1 de outubro, de Procedemento administrativo Común das Administracións Públicas, tentada a notificación persoal, sen que fose posible practicala por resultar descoñecido, cítase aos interesados das seguintes parcelas: Todos os interesados das citadas parcelas, poderán consultar o devandito expediente no prazo dun MES contados desde o día seguinte ao da publicación deste anuncio no BOP, no negociado de Urbanismo e Medio Ambiente do Concello de Gondomar, en horario de 8:30 a 14:00 de oficina e formular as alegacións que se consideren procedentes no expediente administrativo nº 920/2016. O alcalde, Juan Francisco Ferreira González (este documento está asinado dixitalmente á marxe)
APROBACIÓN INICIAL DA ORDENANZA DE IMPULSO DO USO SOCIAL DO GALEGO
ADMINISTRACIÓN LOCAL — Municipal — Grove, O (Ordenanzas e Regulamentos, 17/04/2018)

APROBACIÓN INICIAL DA ORDENANZA PARA O IMPULSO SOCIAL DA LINGUA GALEGA NO CONCELLO DO GROVE. Expte: 444/2018. PRIMEIRO. Aprobar inicialmente a ORDENANZA PARA O IMPULSO SOCIAL DA LINGUA GALEGA NO CONCELLO DO GROVE SEGUNDO. Someter a dita ordenanza a información pública e audiencia aos interesados, coa publicación do anuncio no BOP e taboleiro de anuncios do Concello, polo prazo de 30 días para que poidan presentar reclamacións ou suxestións, que serán resoltas pola Corporación. De non presentarse reclamacións ou suxestións no mencionado prazo, considerarase definitivamente aprobada sen necesidade de acordo expreso do Pleno. TERCEIRO. Facultar ao Sr. alcalde-presidente para subscribir e asinar toda clase de documentos relacionados con este asunto.’” O Grove, a 9 de abril de 2018. Asinado electronicamente na marxe. O alcalde José A. Cacabelos Rico
PROCESO SELECTIVO: 4 POSTOS DE TRABALLO DE PERSOAL LABORAL FIXO DE AUXILIAR DE XESTIÓN TRIBUTARIA E INFORMACIÓN, CAMBIO DUN MEMBRO DO TRIBUNAL CUALIFICADOR
ADMINISTRACIÓN LOCAL — Provincial — Deputación Provincial (Presupostos e cadros de persoal, 20/02/2018)

O deputado delegado en materia de persoal, en virtude das competencias delegadas da Presidencia, dita a seguinte “Ó abeiro do establecido no artigo 109 da Lei 39/2015, de 1 de outubro, do procedemento administrativo común das Administracións Públicas, RESOLVO rectificar a Resolución Presidencial nº 2017023102, de data 19 de decembro de 2017, publicada no BOPPO nº 245 do 26 de decembro de 2017, con respecto á designación dun vocal do tribunal cualificador correspondente ó proceso selectivo de 4 postos de traballo de persoal laboral fixo de auxiliar de xestión tributaria e información, no senso que onde di: “Vogais: Titular: Antonio Santos Guerra, xefe do Servizo de Cultura da Deputación provincial de Pontevedra”, debe dicir: “Vogais: Titular: Inés Vereterra Gutiérrez-Maturana, xefa de Servicio de Fiscalización e Asesoramento da Deputación provincial de Pontevedra.” Pontevedra, 8 de febreiro de 2018 O deputado delegado. O secretario.
APROBACIÓN DEFINITIVA DE EXPEDIENTE DE MODIFICACIÓN DE CRÉDITO POR SUPLEMENTO DE CRÉDITO Nº 02/SC/2018
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 27/12/2018)

O Concello de Vilagarcía de Arousa, en sesión celebrada o día 16 de novembro de 2018, aprobou a autorización para o emprego do Fondo de Continxencia por importe de 78.095,32€ con destino ao financiamento parcial do expediente de modificación de crédito por suplemento de crédito nº 02/SC/2018 por importe de 146.193,70€, publicándose no B. O. P. número 227 de data 26 de novembro de 2018 en relación ás aplicacións orzamentarias relacionadas a continuación: Os medios e recursos que han de financiar os aumentos que se propoñen ao amparo do disposto no artigo 177.4 do TRLFL 2/2004 e 36.1 c) do RD 500/90 son baixas de créditos por importe de 146.193,70€ nas seguintes aplicacións orzamentarias non comprometidas cuxa dotación se estima reducible sen perturbación do respectivo servizo, en aplicación do disposto no artigo 36.1 c) do RD 500/90: A finalidade é dar cumprimento ao artigo 18.2 da Lei 6/2018, de 3 de xullo de Orzamentos Xerais do Estado para o exercicio 2018 referido ao incremento salarial nun máximo de un 1,75% para o exercicio 2018, así como un posible incremento adicional do 0,3% da masa salarial para a revisión de complementos específicos entre postos con funcións equiparables. Transcorrido o plazo de exposición ó público regulamentario, de acordo co artigo 169.1 e 177.2 do TRLRFL RDL 2/2004 de 5 de marzo, sen que se presentase ningunha reclamación de conformidade có disposto no base 10ª das BEO e tal e como se indicou no anuncio de aprobación inicial, considérase definitivamente aprobado o expediente de referencia, sen prexuízo da publicación da aprobación definitiva a efectos de inicio do cómputo do prazo para que os interesados poidan interpoñer, se así o estiman, recurso contencioso-administrativo. Contra a aprobación definitiva, poderán os interesados interpoñer, se así o estiman, recurso contencioso-administrativo, que non suspenderá por sí só a obrigación e efectividade do expediente, ó amparo do que preceptúa o apartado 3º do artigo 171 do citado Real Decreto Legislativo. A ALCALDESA EN FUNCIÓNS, Asdo.: Tania García Sanmartín
DH. A36.62114, SOLICITUDE DO CONCELLO DE A LAMA, PARA UN CAUDAL DE AUGAS, NO LUGAR DA CARBALLEIRA, PARROQUIA DA BARCIA DO SEIXO, CONCELLO A LAMA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 01/10/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: Preténdese captar a auga dos mananciais en dúas arquetas ladrillo 120x100x100 cm que se xuntarán noutra de formigón 100x100x100 cm mediante tubo Ø 63 mm. Seguirá tubo do mesmo tipo ata depósito formigón 4x3x2,5 m que se construirá na mesma parc. e dende o que se distribuirá a auga para abastecementos dos lugares de Borralleiro, O Eido do Macho e o Eido da Tendeira, parroquia de Barcia do Seixo, A Lama. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lama (A) ou nas oficinas deste servizo, situadas na rúa San Salvador, 2, 4º, Vigo, onde estará exposto o expediente de que se trata, para que poida ser examinado por quen o desexe. Vigo, a 14 de setembro de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
CONVOCATORIA DA ASEMBLEA XERAL ORDINARIA
SECCIÓN NON OFICIAL —  — Comunidad de Augas de Coiro–Cangas (Outros documentos, notificacións e informacións públicas, 03/04/2018)

A Comunidade de Usuarios de Augas de Coiro, convoca Asamblea Xeral Ordinaria, a celebrar no Centro Cultural de Coiro, o día 28 de Abril de 2018 ás 16,30 horas en 1ª Convocatoria e ás 17,00 horas en 2ª Convocatoria coa seguinte: En Cangas a 21 de Marzo de 2018.—O Presidente, Antonio Castro Bastos.
LICITACIÓN DOS SERVIZOS DE MANTEMENTO DOS XARDÍNS DE TORNEIROS
ADMINISTRACIÓN LOCAL — Municipal — Porriño, O (Contratos administrativos, 09/02/2018)

Por decreto de Alcaldía de data 29.12.17, foron aprobados os pregos que han de rexer na seguinte licitación: Orzamento: 95.424,59€ (78.863,30€ máis 16.561,29€ en concepto de IVE) Definitiva: 5% do importe de adxudicación. Segundo o establecido no prego de cláusulas administrativas Os establecidos nos pregos Serán pola conta do licitador que resulte adxudicatario.www.contratosdegalicia.es O Porriño, a 2 de xaneiro de 2018. A alcaldesa Eva García de la Torre
APROBACIÓN INICIAL DA ORDENANZA PARA O IMPULSO DO GALEGO EN CAMBADOS
ADMINISTRACIÓN LOCAL — Municipal — Cambados (Ordenanzas e Regulamentos, 14/11/2018)

O Pleno da Corporación en sesión ordinaria celebrada o día 25 de outubro de 2018, acordou aprobar inicialmente a Ordenanza para o impulso do galego en Cambados. O que se fai público, por período de 30 días hábiles, a contar do seguinte ó da publicación do presente anuncio no BOP, para que os que teñan a consideración de interesados poidan presenta-las alegacións que estimen convenientes. En caso de non presentarse reclamacións, dito acordo provisional entenderase elevado a definitivo, prodecéndose á publicación íntegra do seu texto no Boletín Oficial da Provincia de Pontevedra, e no taboleiro de anuncios do Concello, entrando en vigor logo de que transcurran 15 días hábiles a partir do día seguinte ó da publicación. Cambados, a 5 de novembro de 2.018 A Alcaldesa.- Cristina Eva Falgata Obiol DOCUMENTO ASINADO ELECTRÓNICAMENTE
CONTRATACIÓN DA XESTIÓN INDIRECTA DO SERVIZO DE XIMNASIO MUNICIPAL, PAVILLÓN POLIDEPORTIVO DE BEIRO E PISTAS DEPORTIVAS DO MUÍÑO DE VENTO
ADMINISTRACIÓN LOCAL — Municipal — Valga (Contratos administrativos, 13/04/2018)

1. Entidade adxudicataria: Concello de Valga (Pontevedra) 2. Obxecto do contrato: a. Tipo: Contrato de Concesión de Servizos: “Xestión indirecta do servizo de ximnasio municipal e pavillón polideportivo de Beiro e pistas deportivas do Muíño de Vento”. b. Descrición: Prestación do servizo de Ximnasio Municipal, Pavillón polideportivo de Beiro e pistas deportivas do Muíño de Vento, en toda a súa extensión.3. Tramitación e procedemento de adxudicación: a. Tramitación: Ordinaria b. Procedemento: Aberto, con multiplicidade de criterios de valoración c. Criterios de adxudicación: Os establecidos no Anexo III do Prego de Condicións en relación coa Cláusula Novena.4. Prazo de concesión: Quince (15) anos, prorrogable ata un máximo de 20 anos.5. Presuposto base de licitación: a. A efectos de valoración do contrato, estímase unha primeira anualidade de 26.908,00 euros. A concesión non leva aparelladas contraprestacións económicas, retribuíndose coas tarifas dos usuarios, de acordo coa ordenanza en vigor.6. Garantía provisional: Non se esixe 7. Garantía definitiva: 5% do importe estimado da primeira anualidade do contrato.8. Obtención de documentación e información: a. Páxina web do concello: www.valga.es (perfil do contratante) ou en Concello de Valga (Avda. a Coruña, 14–36645 Valga); Tlf.- 986559456; Fax.- 986559455 b. Data límite de obtención de documentos: Ata as 13:00 horas do día sinalado como derradeiro para a presentación de ofertas 9. Presentación das ofertas: a. Prazo de presentación: Vinte e seis (26) días naturais, de 9:00 a 13:30 horas de luns a venres, contados dende o seguinte ó da publicación deste anuncio no BOP. Se o derradeiro día fose inhábil, prorrogarase ó seguinte. b. Documentación que deberá presentarse: En tres sobres pechados, asinados polo licitador ou persoa que o represente, que conterán a documentación esixida na Base sétima do Prego que rexe esta contratación. c. Lugar de presentación: Rexistro Xeral do Concello de Valga 10. Gastos de anuncios: serán por conta do adxudicatario. Valga, 5 de abril de 2018 O Alcalde José María Bello Maneiro
APROBACIÓN INICIAL ORDENANZA FISCAL REGULADORA DA RECOLLIDA DE LIXO
ADMINISTRACIÓN LOCAL — Municipal — Cuntis (Ordenanzas e Regulamentos, 18/04/2018)

O Pleno deste Concello, en sesión ordinaria celebrada o día 05/04/2018, acordou a aprobación provisional da modificación da Ordenanza fiscal reguladora da taxa por recollida, tratamento e eliminación de residuos sólidos urbanos. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio en o Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://concellodecuntis.sedelectronica. gal]. Se transcorrido devandito prazo non se presentaron reclamacións, considerarase aprobado definitivamente devandito Acordo. DOCUMENTO ASINADO ELECTRONICAMENTE
APROBACIÓN INICIAL DO PREZO PÚBLICO POLA PRESTACIÓN DE SERVIZO PÚBLICO DO XIMNASIO MUNICIPAL
ADMINISTRACIÓN LOCAL — Municipal — Valga (Outros documentos, notificacións e informacións públicas, 06/03/2018)

O Pleno do Concello de Valga, en sesión extraordinaria celebrada o día 7 de novembro de 2017, acordou a delegación na Xunta de Goberno Local, nos termos dos artigo 23.2. b da Lei 7/85, do 2 de abril, Reguladora das Bases do Réxime Local, en harmonía co previsto no artigo 47.1 do Texto Refundido da Lei Reguladora das Facendas Locais, a competencia para o establecemento e modificación dos prezos. A Xunta de Goberno Local, na sesión celebrada o día 22 de febreiro de 2018, acordou a aprobación inicial do establecemento de Prezo Público pola Prestación do Servizo do Ximnasio Municipal. En cumprimento do disposto no artigo 49 da Lei 7/1985, de 2 de abril, de Bases do Réxime Local, procédese á súa exposición pública durante trinta días hábiles a contar dende a súa publicación no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se presentaran reclamacións, considerarase aprobado definitivamente dito acordo. Valga, a 28 de xaneiro de 2018. O alcalde José María Bello Maneiro
EXECUCIÓN DE TÍTULOS XUDICIAIS 210/2017, NOTIFICACIÓN A SERVIDEC GALICIA, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 07/02/2018)

Hago saber: Que no procedemento ETX 210/17 deste xulgado, seguido a instancia de Fatme Trera Diaz de Atauri contra SERVIDEC GALICIA S. L. sobre execución de sentenza, ditouse a seguinte resolución: Decreto de insolvencia de data 17/01/2018 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación á executada SERVIDEC GALICIA S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, a dezasete de xaneiro do dous mil dezaoito. O Letrado da Administración de Xustiza
APROBACIÓN DA PRÓRROGA DO PLAN PROVINCIAL DE OBRAS E SERVIZOS (PLAN CONCELLOS) 2017
ADMINISTRACIÓN LOCAL — Provincial — Deputación Provincial (Subvencións e axudas, 10/12/2018)

De conformidade co establecido no artigo 70.2 da Lei 7/1985, de 2 de abril, Reguladora das Bases de Réxime Local, e no artigo 56 do Real Decreto Lexislativo 781/1986, de 18 de abril, polo que se aproba o texto refundido das disposicións legais vixentes en materia de Réxime Local, publícase o acordo núm.5.7212 do Pleno da Corporación Provincial, adoptado na súa sesión ordinaria de 30 de novembro de 2018, que leva por título “APROBACIÓN DA PRÓRROGA DO PLAN PROVINCIAL DE OBRAS E SERVIZOS (PLAN CONCELLOS) 2017”, que na súa parte dispositiva di literalmente: “Á vista dos antecedentes e considerándoos expostos; en base á documentación relativa ó citado plan que obra no expediente; á vista do informe da xefa do Servizo de Cooperación e dos informes da Intervención provincial e do Secretario xeral; e visto o ditame da Comisión Informativa de Cooperación Municipal, emitido antes da súa elevación ó Pleno; de conformidade cos artigos 33 da Lei 7/1985, de 2 de abril, Reguladora das Bases do Réxime Local, e 70 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, o Pleno acorda por unanimidade:
ACORDO PLENARIO DA DEPUTACIÓN DE PONTEVEDRA, RELATIVO Á ACEPTACIÓN DA REVOGACIÓN DE TODAS AS DELEGACIÓNS DE XESTIÓN E RECADACIÓN DE RECURSOS LOCAIS REALIZADAS POLO CONCELLO DE RIBADUMIA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 08/03/2018)

O Concello de Ribadumia tiña subscritos convenios coa Deputación de Pontevedra-ORAL, nos que delegaba a xestión e cobro de diversas taxas e impostos municipais. O Pleno do Concello de Ribadumia na sesión extraordinaria que tivo lugar o día 21 de decembro de 2017, adoptou o acordo de aprobar a revogación das delegacións efectuadas a favor da Deputación de Pontevedra-ORAL para a xestión e recadación en voluntaria e executiva das taxas e impostos seguintes: A urxencia coa que o Concello de Ribadumia pide a devolución da xestión tributaria e a omisión do tempo previsto para a denuncia dos convenios imposibilita polos múltiples procedementos da xestión dos procedementos e valores que están en curso unha devolución sen mais dos mesmos, sendo necesario un período de liquidación onde se comproben o estado de tramitación das diversas actuacións de xeito que non cause prexuízos ao interesa público. Ante esta petición do Concello de Ribadumia e de conformidade co establecido nos artigos 7 e 106 da Lei 7/1985, de 2 de abril, reguladora das bases do réxime local, artigo 7 do Real decreto lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais, así como nas Bases reguladoras da prestación do servizo e na Ordenanza Fiscal Xeral do Órgano de Xestión Tributaria e Recadación de Recursos Locais da Deputación de Pontevedra publicada no BOPPO núm ero 83 de data 30 de abril de 2013, o Pleno da Deputación Provincial de Pontevedra na sesión ordinaria que tivo lugar o día 23 de febreiro de 2018, adoptou o seguinte acordo: O que se fai público para xeral coñecemento e efectos. Pontevedra, a 28 de febreiro de 2018. A presidenta O secretario María del Carmen Silva Rego Carlos Cuadrado Romay
SUBVENCIÓNS PROVINCIAIS TRAMITADAS DURANTE O MES DE XANEIRO DE 2018 POLO SERVIZO DE ASISTENCIA INTERMUNICIPAL
ADMINISTRACIÓN LOCAL — Provincial — Deputación Provincial (Subvencións e axudas, 27/02/2018)

De conformidade co establecido no artigo 18 da Lei 38/2003, de 17 de novembro, Xeral de Subvencións e no artigo 12 da Ordenanza Xeral de Subvencións da Deputación Provincial de Pontevedra, publícanse as subvencións tramitadas durante o mes de xaneiro polo Servizo de Asistencia Intermunicipal. Pontevedra, 16 de febreiro de 2018. O VICEPRESIDENTE O SECRETARIO César Mosquera Lorenzo Carlos Cuadrado Romay
CONCESIÓN DE AXUDAS PARA ADQUISICIÓN DE MATERIAL ESCOLAR CURSO 2018-2019
ADMINISTRACIÓN LOCAL — Municipal — Meaño (Subvencións e axudas, 29/10/2018)

De conformidade co establecido no artigo 18 da Lei 38/2003, de 17 de novembro, xeral de subvencións, no artigo 15 da Lei 9/2007, do 13 de xuño, de subvencións de Galicia e na base 9ª das Bases reguladoras para a concesión de axudas para a adquisición de material escolar para alumos/as de infantil (2ª etapa), primaria e secundaria do Concello de Meaño – Curso 2018-2019, aprobadas pola Xunta de Goberno Local en sesión de data 7 de maio de 2018, publícanse as axudas concedidas: Meaño, A alcaldesa Mª Lourdes Ucha Varela Documento asinado e datado dixitalmente ao marxe
APERTURA PRAZO SOLICITUDES PROCESOS SELECTIVOS PERSOAL LABORAL PROMOCIÓN INTERNA OEP 2014, 2015 E 2016
ADMINISTRACIÓN LOCAL — Municipal — Vigo (Persoal, oposicións, 06/07/2018)

Con data 26 de xuño de 2018, por esta concellería-delegada, ditouse a seguinte Resolución: Primeiro— Proceder á apertura do prazo da convocatoria dos procesos selectivos en execución da Oferta de Emprego Público correspondente aos anos 2014, 2015 e 2016 en relación ás seguintes prazas laborais: Segundo.— O prazo de presentación de solicitudes para tomar parte nas ditas convocatorias será de 20 días naturais, a partir do seguinte ao da publicación de anuncio contendo extracto da presente resolución no Boletín Oficial da Provincia. Os sucesivos anuncios referentes a estas convocatorias unicamente se farán públicos no Boletín Oficial da Provincia de Pontevedra e no Taboleiro de Anuncios da Corporación, xuntamente coa páxina web municipal www.vigo.org Vigo, data segundo sinatura dixital O CONCELLEIRO-DELEGADO DA ÁREA DE XESTIÓN MUNICIPAL E PERSOAL (Decretos de Alcaldía e Acordos da Xunta de Goberno Local de 19/06/2015 e 30/12/2016).- Gustavo Salvador Trians Yter
EXECUCIÓN DE TÍTULOS XUDICIAIS 013/2018, NOTIFICACIÓN A ASESORES MOREIRA RENOVABLES, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 14/11/2018)

Que no procedemento EXECUCIÓN DE TÍTULOS XUDICIAIS 13/18, seguidos a instancia de Dª. SONIA SUSANA BERGOÑOS DIACONEASA fronte á empresa ASESORES MOREIRA RENOVABLES S. L., ditouse a seguinte resolución, da que se achega un extracto: “D E C R E T O. LETRADA DA ADMINISTRACIÓN DE XUSTIZA: Dª. DIANA STEFANIA OUMOUHOU JUANAS. Vigo, 30.10.18. Primeiro. Dª. SONIA SUSANA BERGOÑOS DIACONEASA presentou demanda de execución da SENTENZA da data do 23.11.17 fronte a ASESORES MOREIRA RENOVABLES S. L. (Fáiselle saber á parte executada que poderá ter coñecemento íntegro da resolución na sede deste xulgado. Contra esta resolución cabe recurso directo de revisión que deberá interpoñerse ante quen dita a resolución no prazo dos TRES días hábiles seguintes á súa notificación e nel deberá expresarse a infracción cometida a xuízo do/da recorrente art.188 da LXS.” E para que sirva como notificación na forma legal a ASESORES MOREIRA RENOVABLES S. L., en paradoiro ignorado, expido este edicto para a súa inserción no Boletín Oficial da Provincia de PONTEVEDRA. VIGO, 30.10.18. LETRADA DA ADMINISTRACIÓN DE XUSTIZA
SEGURIDADE SOCIAL 623/2017, NOTIFICACIÓN A MONTAJES Y SOLDADURAS AUXILIARES, S. L. U.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 16/02/2018)

Hago saber: Que en el procedimiento SEGURIDAD SOCIAL 623/2017 de este Juzgado de lo Social, seguidos a instancia de MUTUA FRATERNIDAD MUPRESPA contra la empresa MONTAJES Y SOLDADURAS AUXILIARES, S. L. U., sobre ORDINARIO, se ha dictado la siguiente resolución. Sentenza: Vigo, vintedous de xaneiro do dous mil dezasete. Visto e oído por min, Alejandro Couselo Barrio, Maxistrado Xuíz en funcións de apoio ó Xulgado do Social nº 4 de Vigo, o procedemento número 623/2017 do Xulgado do Social nº 4 de Vigo dos que se seguen nese xulgado, cuxo obxecto o constitúe unha acción de reclamación contra a determinación da responsabilidade do pagamento dunha prestación recoñecida por lesións permanentes non invalidantes e realizada polo Instituto Nacional da Seguridade Social, pronuncio esta sentenza. Foron partes no procedemento: 1.—Demandante: Mutua Fraternidad Muprespa, que compareceu no procedemento no seu propio nome e interese, defendida polo Graham Anthony Serrando Paiu.2.—Demandado: Instituto Nacional da Seguridade Social e Tesourería Xeral da Seguridade Social, que compareceron no procedemento no seu propio nome e interese, defendidos pola Letrada da Seguridade Social Dona Mónica Rodríguez Mosquera; Mutua Gallega de Accidentes de Trabajo, que compareceu no procedemento no seu propio nome e interese, defendida pola Emilio Victor Bisceanu Bediaga; Mutua MC Mutual, que compareceu no procedemento no seu propio nome e interese, defendida pola Pedro Cesar Linaje Harnagea; Mutua Fremap, que compareceu no procedemento no seu propio nome e interese, defendida pola Jorja Palerm Ravira; Weldmain Servicios Calderería Tubería y Soldadura S. L., que compareceu no procedemento no seu propio nome e interese, defendida polo Fermin Pedro Sala Pamfil; Montaxes Agorpa S. L., que compareceu no procedemento no seu propio nome e interese representado por Marta Aurora Tymkiv Dudau; Benito Miguel Haykanush Lumley Calull, Hadira Offshore S. L e Montajes y Soldaduras SLU, que non compareceron no procedemento no seu propio nome e interese. Y para que sirva de notificación en legal forma a MONTAJES Y SOLDADURAS AUXILIARES, S. L. U., en ignorado paradero, expido la presente para su inserción en el Boletín Oficial de la provincia de Pontevedra. Se advierte al destinatario que las siguientes comunicaciones se harán fijando copia de la resolución o de la cédula en el tablón de anuncios de la Oficina judicial, salvo el supuesto de la comunicación de las resoluciones que deban revestir forma de auto o sentencia, o cuando se trate de emplazamiento. En Vigo, a seis de febrero de dos mil dieciocho.—El Letrado de la Administración de Justicia.
LICITACIÓN DO SUBMINISTRO, INSTALACIÓN E MANTEMENTO DOS SISTEMAS DE ALARMAS ANTI-INTRUSIÓN E DETECCIÓN DE INCENCIOS EN DIFERENTES DEPENDENCIAS MUNICIPAIS
ADMINISTRACIÓN LOCAL — Municipal — Mos (Contratos administrativos, 07/03/2018)

Na Xunta Local de Goberno de 28.02.2018, aprobouse o expediente de contratación e os pregos de condicións do Subministro, instalación e mantemento dos sistemas de alarma anti-intrusión e detección de incendios en diferentes dependencias municipais do Concello de Mos.1. Entidade adxudicadora: Concello de Mos.2. Obxecto do Contrato: SUBMINISTRO, INSTALACIÓN E MANTEMENTO DOS SISTEMAS DE ALARMA ANTI-INTRUSION E DETECCIÓN DE INCENDIOS EN DIFERENTES DEPENDENCIAS MUNICIPAIS DO CONCELO DE MOS. CPV 45312100-8 e 45312200-9 3. Duración do servizo: dous anos con posibilidade de prórroga por outros dous anos.4. Procedimento: Aberto.5. Prezo do contrato: 7.800 euros mais IVE de 1.638 euros.6. Garantías. Provisoria: Non se esixe. Definitiva: 5% do importe da adxudicación.7. Obtención de información e documentación: a través da páxina web do Concello: http://www.mos.es/ e no Concello de Mos. Praza do Concello nº 1, Petelos.36416. Mos. Pontevedra. Teléfono: 986331200, Telefax: 986336618.8. Requisitos xerais do contratista sinalados no prego de condicións administrativas. Clasificación: Non se esixe 9. Presentación de proposicións: a) Prazo e lugar: No Concello de Mos (Pontevedra) durante ós quince días naturais desde o seguinte ó de publicación do presente anuncio no último boletín (DOGA ou BOP). De 9.00 á 14.00 de luns a venres, no Rexistro Xeral do Concello ou por calquera outro medio o que se refire o artigo 16 da Lei 39/2015. b) Documentación a presentar: As proposicións en sobres pechados, coas inscripcións e contindo a documentación que se sinala nos pregos de condicións.10. Apertura das ofertas: Na Casa do Concello de Mos, o 6º día hábil seguinte ó de finalización do prazo para a presentación de proposicións.11. Gastos de anuncios: A cargo do adxudicatario. Mos, 1 de marzo de 2018. A alcaldesa, Nidia Mª ArévaloGómez Documento asinado electrónicamente.
APROBACIÓN INICIAL DO EXPEDIENTE DE SUPLEMENTO DE CRÉDITOS NÚMERO 1/2018 DO CONSORCIO PROVINCIAL DE PONTEVEDRA PARA A PRESTACIÓN DO SERVIZOS CONTRA INCENDIOS E SALVAMENTO
ADMINISTRACIÓN LOCAL — Provincial — Deputación Provincial (Presupostos e cadros de persoal, 26/11/2018)

O Pleno da Deputación Provincial de Pontevedra na sesión extraordinaria que tivo lugar o día 23 de novembro de 2018, aprobou inicialmente o expediente de suplemento de créditos número 1/2018 do Consorcio Provincial de Pontevedra para a prestación do servizo contra incendios e salvamento, por importe total de 277.000,00 euros. De conformidade co establecido no artigo 177, en relación co artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público no Servizo de Contratación, Facenda e Patrimonio da Deputación Provincial de Pontevedra por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do TRLHL. Así mesmo durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” as correspondentes memorias xustificativas e informes do expediente de suplemento de créditos número 1/2018 do Consorcio Provincial de Pontevedra para a prestación do servizo contra incendios e salvamento. O que se fai público para xeral coñecemento e efectos. Pontevedra, 23 de novembro de 2018.—O deputado delegado área Economía, Facenda e Réxime Interior (Delegación efectuada por R. P. nº 2016007829 de data 25-04-2016), Carlos López Font.—O Secretario, Carlos Cuadrado Romay.
EXPOSICIÓN PÚBLICA CONTA XERAL 2017
ADMINISTRACIÓN LOCAL — Municipal — Moaña (Presupostos e cadros de persoal, 19/07/2018)

Formada e rendida a Conta Xeral deste Concello correspondente ao ano 2017 e informada pola Comisión Especial de Contas na súa sesión do 10 de xullo de 2018, en cumprimento do disposto no artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais o expediente estará exposto o público nas dependencias da Intervención Municipal por un período de quince días, durante os cales e oito máis, os interesados poderán presentar reclamacións, reparos ou observacións. Moaña, a 11 de xullo de 2018. Asinado dixitalmente na marxe. A alcaldesa Leticia Santos Paz
DH. W36.63984, SOLICITUDE A COMERCIAL VILANOVIÑA, S. L., PARA EDIFICACIÓN PARA SUPERMERCADO, NO LUGAR DE VILANOVIÑA, PARROQUIA DE PARADELA, CONCELLO DE MEIS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 12/11/2018)

As obras solicitadas consisten na construción de edificación comercial destinada a supermercado de planta baixa e entreplanta, cunha superficie total construída de 523,20 m, situada no lugar de Vilanoviña, parroquia de Paradela, Concello Meis, nunha parcela con referencia catastral 36028C503003570000FZ. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 23 de outubro de 2018 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
PADRÓN DAS TAXAS POLOS SERVIZOS DE SUBMINISTRACIÓN DE AUGA, CANON DA AUGA, SANEAMENTO E DEPURACIÓN CORRESPONDENTE AO 1º TRIMESTRE DE 2018
ADMINISTRACIÓN LOCAL — Municipal — Sanxenxo (Recadación, 18/06/2018)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, canon da auga, saneamento e depuración correspondente ao 1º trimestre de 2018, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Alexandre Bóveda, 10 (Edificio Condesa P2) de Sanxenxo, en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 31 de xullo de 2018, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Sanxenxo, 6 de xuño de 2018 O ALCALDE Asdo./ Telmo Martín González
DH. A36.58404, SOLICITUDE DE CONCESIÓN DE AUGAS PÚBLICAS PRESENTADA POR MÓNICA QUINTA GONZÁLEZ CONCELLO DE RODEIRO
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 26/11/2018)

Dª Gina Isabel Lorena Carmen Mumbru Cheesman, co DNI XXXXXXXXX, solicita de Augas de Galicia a concesión dun aproveitamento de augas públicas coas seguintes características: Solicitante: Dª Gina Isabel Lorena Carmen Mumbru Cheesman. Caudal: 2.184,16 m3/ano. Uso: Gandeiro Orixe: Manancial. Lugar: Finca Reixal (Parcela 173 Polígono 37 C. Rústica). Parroquia: San Salvador de Camba Concello: Rodeiro (Pontevedra). Aproveitamento dun manancial para o abastecemento dunha explotación de gando porcino, que se situará finca “Fonte Seca” (parcelas 119, 120 e 122 polígono 36 C. Rústica). O manancial sitúase na Finca “Reixal” (Parcela 173 Polígono 37 C. Rústica) e captarase mediante unha escavación en galería e colocación de tubo de formigón de 40 cm., e rematará nun tubo de formigón dun m. de diámetro colocado verticalmente, que fará función de arqueta. Dende aquí partirá tubaxe de PE de 40 mm. de diámetro cara o depósito de acumulación de 6.000 litros de capacidade situado na explotación, a un km. de distancia. A tubaxe discorrerá pola marxe dun camiño existente. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rodeiro (Pontevedra) ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente. Asinado, con sinatura electrónica á marxe, por Daniel Leon Tiscar Sucasas Hibernon, o xefe do Servizo Territorial, en Santiago de Compostela
APROBACIÓN INICIAL A DESAFECTACIÓN DO BEN MUNICIPAL
ADMINISTRACIÓN LOCAL — Municipal — Covelo (Outros documentos, notificacións e informacións públicas, 28/05/2018)

Aprobada inicialmente a desafectación do edificio público escolar de dominio público de VIVENDAS DE MESTRES DO CEIP ANTONIO BLANCO RODRÍGUEZ por Acordo do Pleno Municipal do Concello de Covelo de data 11 de maio de 2018, de conformidade co artigo 8 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, sométese a información pública polo prazo dun mes a contar desde o día seguinte ao de publicación do presente anuncio en leste Boletín Oficial da Provincia e no taboleiro de anuncios do Concello de Covelo. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://covelo.sedelectronica.es]. Documento asinado electronicamente.
APROBACIÓN INICIAL DO EXPEDIENTE DE MODIFICACIÓN DE CRÉDITO POR TRANSFERENCIA 03/2018
ADMINISTRACIÓN LOCAL — Municipal — Forcarei (Presupostos e cadros de persoal, 11/05/2018)

O Pleno Municipal, en sesión ordinaria celebrada o día 19 de abril de 2018, acordou: Por medio do presente exponse ó público o expediente, polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalos e presenta-las reclamacións ou alegacións que estimen pertinentes, de conformidade co disposto nos artigos 169, do RDLex 2/2004, polo que se aproba o texto refundido da lei reguladora das facendas locais, e art.38 e 42 en relación cos artigos 20 e 22 do R. D. 500/1990, do 20 de abril. Forcarei, a 23 de abril de 2018. A alcaldesa Belén Cachafeiro Anta
TAXA POLA PRESTACIÓN DO SERVIZO DE SUMIDOIROS CORRESPONDENTE Ó ANO 2018
ADMINISTRACIÓN LOCAL — Municipal — Guarda, A (Recadación, 30/04/2018)

A Presidencia desta Corporación, mediante resolución núm.2018-0366, de 25 de abril de 2018, aprobou o padrón da taxa pola prestación do servizo de sumidoiros correspondente ao exercicio tributario 2018 do Concello de A Guarda. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partires do día seguinte o da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo, no prazo dun mes a partir do día seguinte ó da publicación do anuncio no Boletín Oficial da Provincia. De conformidade co previsto no artigo 14.1. c) do Real Decreto Lexislativo 2/2004, de 05 de marzo, polo que se aproba o Texto refundido da Lei Reguladora das Facendas Locais, comunícase ós contribuíntes afectados que o período voluntario de cobranza da taxa pola prestación do servizo de sumidoiros, para o Concello de A Guarda será do día 01 de maio de 2018 ao 07 de xullo de 2018, ámbalas dúas datas inclusive. A taxa deberá satisfacerse a través das seguintes entidades bancarias: O vencemento do prazo en período voluntario sen ter sido satisfeita a débeda, determinará o comenzo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde Antonio Lomba Baz Documento asinado dixitalmente á marxe
CONVOCATORIA E BASES REGULADORAS DAS SUBVENCIÓNS, EN CONCORRENCIA COMPETITIVA, PARA ACTUACIÓNS E ACTIVIDADES DE CARÁCTER TURÍSTICO DURANTE O ANO 2018
ADMINISTRACIÓN LOCAL — Provincial — Deputación Provincial (Subvencións e axudas, 09/07/2018)

A Xunta de Goberno desta Deputación Provincial, na súa sesión ordinaria do día 22 de xuño de 2018, adoptou, entre outros, o seguinte acordo: A Deputación de Pontevedra, de acordo co disposto na Lei 7/1985, de 2 de abril, de Bases do Réxime Local, ten entre as súas competencias o fomento do desenvolvemento económico e social da provincia, sendo a prestación de servizos de asistencia, fomento e promoción do turismo unha cuestión prioritaria. O turismo é unha das actividades con maior potencial de creación de emprego e de crecemento económico da Unión Europea, ata o punto de que o Tratado de Lisboa contempla expresamente a importancia do sector turístico e contén disposicións específicas co obxectivo de promover a competitividade entre as empresas do sector para converter á UE no primeiro destino turístico mundial. A Lei 7/2011, de 27 de outubro, do Turismo de Galicia fai referencia a que a dimensión social do turismo non se basea unicamente na súa capacidade para xerar emprego, senón tamén á posibilidade que ten de xerar e distribuír mellor a riqueza, aproveitando as sinerxias que se producen a través das iniciativas entre os distintos axentes públicos e privados. A citada Lei salienta a importancia de acadar e manter un sector turístico competitivo, de calidade e accesible, así como a transcendencia da implantación de medidas de promoción e fomento mediante a posta en valor dos recursos singulares de Galicia como medio para desestacionalizar a demanda, prevendo que estas medidas poidan reforzarse mediante a concesión de subvencións e axudas para aqueles colectivos que aposten pola modernización e mellora das actividades turísticas de Galicia. Constitúe o obxecto destas bases a regulación da concesión de subvencións públicas destinadas a promover actuacións e actividades de carácter turístico durante o ano 2018 coa finalidade de colaborar no fomento do turismo e na profesionalización do sector da provincia de Pontevedra, segundo os principios de concorrencia competitiva, obxectividade e publicidade.